## Uputstvo za primjenu Uredbe o dodatnom osobnom popustu kod kupnje stana u devizama

### NN 73/1991 (31.12.1991.), Uputstvo za primjenu Uredbe o dodatnom osobnom popustu kod kupnje stana u devizama

# MINISTARSTVO ZAŠTITE I OKOLIŠA, PROSTORNOG UREĐENJA I STAMBENO-KOMUNALNE DJELATNOSTI

Temeljem odredbe članka 10. Uredbe o dodatnom osobnom popustu kod kupnje
stana u devizama ("Narodne novine", broj 65/91) ministar zaštite
okoliša, prostornog uređenja i stambeno-komunalne djelatnosti u dogovoru
s ministrom financija, donosi slijedeće

## UPUTSTVO

### za primjenu Uredbe o dodatnom osobnom popustu kod kupnje stana u devizama

I.

Ugovor o prodaji stana sa plaćanjem u konvertibilnim devizama i domaćoj
valuti sadrži cijenu stana utvrđenu prema članku 10. Zakona o prodaji stanova
na kojima postoji stanarsko pravo ("Narodne novine" broj 27/91)
i iskazuje se u domaćoj valuti.

U ugovoru se posebno iskazuje iznos koji se uplaćuje u domaćoj valuti,
a posebno u stranoj konvertibilnoj valuti.

Na utvrđenu cijenu stana iz stavka 1. ove točke obračunavaju se dodatni
osobni popusti ovisno o udjelu uplata u konvertibilnim devizama.

II.

Devizni dio uplate može se uplatiti u:

- efektivnim stranim konvertibilnim devizama

- doznakama iz inozemstva u konvertibilnim devizama

- čekovima inozemnih banaka na konvertibilne devize.

III.

Uplate kupca stana u domaćoj valuti temeljem ugovora o prodaji stana,
doznačuju se prodavatelju.

Uplate kupca stana u konvertibilnim devizama temeljem ugovora o prodaji
stana, doznačuju se u korist Proračuna Republike Hrvatske na poseban račun
banke u kojoj općinski fond za stambeno gospodarstvo ima svoj račun.

Pri uplati sredstava u konvertibilnim devizama na devizni račun kupac
dostavlja banci primjrak ogovora o prodaji stana.

IV.

Promjena domaće valute u konvertibilne devize obračunava se prema srednjem
tečaju Narodne banke Hrvatske.

V.

Banka iz točke III. stavak 2. ovog uputstva otvara poseban račun na
koji se primaju devizne uplate i taj račun vodi u valutama u kojima je
primljena devizna uplata.

Banka iz stavka 1. ove točke dužna je svakih 10 dana izvještavati Ministarstvo
financija o iznosu deviznih uplata. a Privrednoj banci Zagreb. d.d. dostavlja
fotokopiju ugovora o prodaji stana koji sadržava:

- ime prodavatelja stana

- ugovornu cijenu stana

- iznos deviznog udjela izražen u domaćoj valuti

- iznos stvarno uplaćenih konvertibilnih deviza izražen u valutama

- protuvrijednost stvarno uplaćenih konvertibilnih deviza u domaćoj
valuti.

VI.

Dodatni osobni popust kod kupnje stana u konvertibilnim devizama odobrava
se kada je ugovor o kupnji stana zaključen do 19. lipnja 1992. godine i
ako su temeljem tog ugovora konvertibilne devizne uplate izvršene do 30.
lipnja 1992. godine.

Obroci se ugovaraju u domaćoj valuti.

Za svaki obrok uplaćen u cijelosti u konvertibilnim devizama do 30.
lipnja 1992. godine kupac ima pravo na popust od 10% od iznosa uplaćenog
obroka.

VII.

Uplaćene konvertibilne devize pripadaju Proračunu Republike za 1992.
godinu i njima raspolaže i disponira Republika Hrvatska putem Ministarstva
financija.

Uplaćene konvertibilne devize koriste se po nalogu ministra financija
za devizna plaćanja u inozemstvo, ako su obveze devizne, ili za prodaju
deviza Narodnoj banci Hrvatske za stvaranje deviznih rezervi Republike
Hrvatske

Za prodane konvertibilne devize Narodna banka Hrvatske uplaćuje protuvrijednost
u domaćoj vatuti u Proračun Republike Hrvatske za 1992. godinu.

50% sredstava koja se iz prihoda Proračuna Republike Hrvatske koriste
u domaćem novcu za izgradnju i popravak građevinskih objekata srušenih
ili oštećenih u oružanom sukobu: dostavlja se Fondu za izgradnju i popravak
gradevinskih objekata srušenih ili oštećenih u oružanom sukobu.

VIII.

Ministarstvo financija u ime Republike Hrvatske izdaje obveznice prodavateljima
stanova za uplate u konvertibilnim devizama koje su temeljem ugovora o
prodaji stana naplaćene do 30. lipnja 1992. godine.

Ministarstvo financija realizira izdavanje obveznica putem Privredne
banke Zagreb. d.d. s kojom zaključuje ugovor o izdavanju, distribuciji
i amortizaciji obveznica.

Obveznice se izdaju sa nominalnom vrijednošću u DEM a naplaćuju se u
dinarskoj protuvrijednosti.

Prodavatelju stana pripadaju obveznice u vrijednosti deviznog udjela
uvećanog za kamatu od 5% godišnje koja se obračunava od 1. srpnja 1992.
godine do 31. prosinca 1994. godine.

IX.

Elementi iz ugovora o prodaji stana sa plaćanjem u konvertibilnim devizama
i domaćoj valuti obračunavaju se prema prilogu 1. koji je tiskan uz ovo
uputstvo.

X.

Ovo uputstvo stupa na snagu danom objave u "Narodnim novinama".

Klasa: 370-01/91-01/29

Urbroj : 531-03/4-91-3

Zagreb, 27. prosinca 1991.

Ministar zaštite okoliša, prostornog uređenja i stambeno-komunalne
djelatnosti

**prof. dr. Ivan Cifrić, v.r.**

```
 Prilog 1.
Ukupna prodajna cijena stana prema Zakonu o prodaji stanova iznosi 1.120.000,00 dinara.
Kupac želi prvi obrok isplatiti djelomično u konvertibIlnoj valuti, a djelomično u domaćoj valuti.
Preostali dio ugovorne cijene stana plaća u ratama u domaćoj valuti.

I. obrok (uplata prema želji kupca)
a) 100.000 u domaćoj valuti (uplata u domaćoj valuti)
b) 600.000 u domaćoj valuti (uplata u konvertibilnoj valuti)
c) 420.000 u domaćoj valuti (aplata putem obroka u domaćoj valuti)
1.120.000 = ugovorna cijena stana u domaćoj valuti
Obračun dodatnog osobnog popusta kod uplate u konvertibilnoj valuti:

                        iznos deviznog udje_
                        la izražen u domaćoj
                        valuti                          (600.000)
% đeviznog udjela = ______________________________________ = 53,57%
                        ugovorna cijena sta-            (1.120.000)
                        na prema Zakonu o
                        prodaji stanova izra-
                        žena u domaćoj valuti

Za postotak deviznog udjela od 53,57% obračunava se dodatni osobni popust od 18% prema članku 2.Uredbe o dodatnom osobnom popustu kod kupnje stana u devizama:

600.000 (u domaćoj valuti) x 0,82 = 492.000 (u domaćoj valuti)

Kupac iznos od 492.000 (u domaćo) valuti) plaća u konvertibilnoj valuti po paritetu srednjeg tečaja... na dan zaključenja ugovora:

1DEM = 55 CRD

492.000 hd. : 55 CRD/DEM = 8.945,45 DEM

Kupcu se za uplaćenih 8.945,45 DEM priznaje devizni udjel od 600.000 (u domaćoj valuti).
Prodavatelju stana se na ime uplaćenih 8.945.45 DEM isplaćuju obveznice u konvertibilnoj valuti koja odgovara protuvrijednosti deviznog udjela izraženog u domaćoj valuti (600.000) i uvećanoj za kamatu od 5% godišnje koja se obračunava od 1. srpnja 1992. d

```

Uputa, NN 73/1991-1902
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)